પ્રથમ સપ્તાહમાં ધંધા-વ્યવસાયમાં મંદીની અસર દેખાશે. ધંધા-વ્યવસાયમાં પરિવર્તન આવવાની પણ શક્યતા રહેલી છે. આ સમયમાં પ્રોફેશનલ મોરચે મોટું રોકાણ કરવું નુકસાન ભરેલું રહેશે તેથી નવું રોકાણ, નવી વ્યવસાયિક જગ્યાની ખરીદી, નવી મશીનરી કે અન્ય કોઈ પ્રકારે રોકાણ કરવું નહીં. આપ દ્વારા કરાયેલા રોકાણમાં સારામાં સારું વળતર મળશે. બીજા સપ્તાહમાં આપ બીબાઢાળ કાર્યપદ્ધતિ છોડીને કંઈક નવું કરવાનો પ્રયત્ન કરશો. આપ ઉત્સાહપૂર્વક કામ કરી શકશો. મોસાળ પક્ષથી સંબંધો સુધરે તેમજ નોકરીમાં સારી પ્રગતિ થાય. પેટના રોગ થવાની શક્યતા રહે. શરદી-કફ કે વાયરલ ઇન્ફેશન થવાની પણ શક્યતા રહેલી છે. શત્રુઓ પર વિજય પ્રાપ્ત થાય. સ્પર્ધાત્મક પરીક્ષામાં સારી સફળતા મળે. બેરોજગાર વ્યક્તિને રોજગારી મળવાની ઉત્તમ તક સાંપડે. આપને માટે નવું કાર્ય કરવા કે નવી જવાબદારી ઉઠાવવામાં દરેક પાસાનો વિચાર કરીને નિર્ણય લેવો. વિદ્યાર્થી જાતકોને આયોજનપૂર્વક અભ્યાસમાં આગળ વધવા માટે તેમજ નવા નવા વિષયો ભણવા માટે સમય સારો રહેશે. વ્યવસાયમાં પ્રગતિ થશે. કોઈ નવી નોકરીની તક પ્રાપ્ત થશે. આપના કરેલ કાર્યની પ્રશંસા થશે. મહિનાના પાછલા ચરણમાં કોર્ટ કચેરીના કાર્યમાં નિષ્ફળતા મળે. માનસિક ચિંતા રહે. ધાર્મિક યાત્રા માટે અનુકૂળ સમય છે. વિદેશગમન માટેનો પણ ઉત્તમ સમય છે. પિતાની તબિયત નરમ ગરમ રહે જેના કારણે તમારા રોજિંદા શિડ્યુલમાં ફેરફાર કરવો પડે તેવી સંભાવના છે. પિતાના આરોગ્યની કાળજી કરવી અન્યથા હોસ્પિટલમાં દાખલ થવાના યોગો છે.